Diari Oficial de la Generalitat Valenciana


Sumari del DOGV 9489, del 14-12-2022 (2022/11263)

RESOLUCIÓ de 30 de novembre de 2022, de la Direcció General d'Esport, per la qual es prorroga una beca per a la realització de pràctiques professionals concedides mitjançant la Resolució de 17 de novembre de 2021, del director general d'Esport.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11507


Data del document
:   30-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 30 de novembre de 2022, de la Direcció General d'Esport, per la qual es prorroga una beca per a la realització de pràctiques professionals concedides mitjançant la Resolució de 17 de novembre de 2021, del director general d'Esport. [2022/11035]  
L'Ordre 70/2016, de 15 de novembre, de la Conselleria d'Educació, Investigació, Cultura i Esport, va aprovar les bases reguladores de la concessió de beques per a la realització de pràctiques professionals en la Direcció General d'Esport (DOGV 7919, 17.11.2016).  
Mitjançant la Resolució de 8 d'abril de 2021, de la Direcció General d'Esport, es van convocar quatre beques per a la realització de pràctiques professionals en la Direcció General d'Esport durant els exercicis 2021 i 2022 (DOGV 9064, 19.04.2021).  
Per mitjà de la Resolució de 17 de novembre de 2021, de la Direcció General d'Esport, es van concedir tres de les quatre beques convocades en la Direcció General d'Esport, per un període de dotze mesos, amb possibilitat de pròrroga, i es va constituir una borsa de reserva (DOGV 9220, 22.11.2021).  
Les persones beneficiàries de les beques, d'acord amb les modalitats de la convocatòria, van ser les següents:  
- Víctor Lillo Pellicer, de grau en Dret.  
- Javier Expósito García, de grau en Ciències de l'Activitat Física i de l'Esport.  
- Marta del Río de Ramos, de grau en Arquitectura.  
Mitjançant la Resolució de 3 de desembre de 2021, de la Direcció General d'Esport, s'accepta la renúncia de Marta del Río de Ramos i, amb data 17 de gener de 2022, s'adjudica la beca vacant a Erik Bauset Martorell pel període comprés des de l'1 de febrer de 2022 fins al 30 de novembre de 2022, ambdós inclusivament, amb possibilitat de pròrroga.  
  
Tant la Resolució de convocatòria de 8 d'abril de 2021, en el punt tercer, com la Resolució de concessió de 17 de novembre de 2021, en l'apartat quart, de conformitat amb l'Ordre 70/2016, estableixen la possibilitat de pròrroga de la beca sense una nova convocatòria per un període màxim de dotze mesos addicionals, sempre que hi haja disponibilitat pressupostària i l'exercici de l'activitat que s'estiga efectuant ho aconselle.  
Es considera convenient continuar amb l'exercici de les activitats que s'estan efectuant i, per tant, que les beques siguen prorrogades. S'ha constatat la impossibilitat de prorrogar les beques a les persones beneficiàries abans esmentades, per incompliment dels requisits, en el moment de procedir a la pròrroga, establits en la base quarta de l'Ordre 70/2016 i l'apartat cinqué de la resolució de convocatòria. Per tant, s'ha procedit a consultar les persones integrants de la borsa de reserva de la modalitat corresponent, d'acord amb l'apartat segon de la Resolució de concessió de 17 de novembre de 2021.  
  
La Llei de pressupostos de la Generalitat per al 2022 conté la línia de subvenció S8139000, programa 457.10, capítol IV, per a finançar les beques per a la realització de les pràctiques professionals en la Direcció General d'Esport.  
Per tot això, i en virtut de l'article 5 del Decret 132/2009, de la base tercera i de la disposició addicional primera de l'Ordre 70/2016, resolc:  
  
  
Primer  
Prorrogar el període de duració de la beca de pràctiques professionals de grau en Ciències de l'activitat Física i de l'Esport en la persona de Gabriel Flor Romero, per dotze mesos, des de l'1 de desembre de 2022 fins al 30 de novembre de 2023, ambdós inclosos, sempre que hi haja consignació pressupostària adequada i suficient en els pressupostos de la Generalitat per a l'exercici 2023.  
Mantindre la borsa de reserva corresponent, constituïda per la Resolució de 17 de novembre de 2021, de concessió.  
  
Segon  
Declarar vacants les beques de grau en Dret i en Arquitectura per no haver-hi cap persona en la borsa de reserva corresponent amb disponibilitat o que complisca els requisits establits en la base quarta de l'Ordre 70/2016 i l'apartat cinqué de la resolució de convocatòria.  
  
  
Tercer  
La dotació econòmica mensual de la beca en brut és la determinada segons la base segona de l'Ordre 70/2016. En aplicació de la normativa esmentada, aquestes beques tindran una dotació de 1.120,19 euros, de conformitat amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del Decret 132/2009, de 4 de setembre, del Consell. Sobre aquest import caldrà fer la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
  
  
Quart  
La dotació econòmica de la present pròrroga ascendeix a la quantia global màxima de 14.289,39 euros, que es finançarà a càrrec de l'aplicació pressupostària 09.27.12.703.48 del capítol IV, línia S8139000, amb la distribució següent:  
Anualitat 2022: 1.190,78 euros  
Anualitat 2023: 13.098,61 euros  
S'ha contemplat sobre el cost total de la pròrroga l'increment de l'1,5 % sobre l'import mensual de la beca previst per a la despesa del sector públic valencià i per l'anualitat 2023.  
L'anualitat 2023 queda condicionada a l'existència de crèdit adequat i suficient en el pressupost de la Generalitat per a l'exercici 2023.  
  
  
Cinqué  
En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les persones beneficiàries de la subvenció hauran de complir les següents obligacions de transparència:  
1. Donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, prèvia advertència i audiència a la persona interessada, la imposició de multes coercitives en els termes previstos en l'article 5 de la Llei 1/2022.  
3. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Sisé  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la presente resolució, que posa fi a la via administrativa, podrà ser objecte de recurs potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjudici que es puga interposar qualsevol altre recurs que es considere escaient:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 30 de novembre de 2022. El director general d'Esport: Josep Miquel Moya Torres.